《送顾颐斋进表》
明代·陆深

有美文章伯，楼船出汉嘉。万年天子寿，一统帝王家。

滩下黄牛峡，江回白鹭沙。大官供赐酒，湛露映流霞。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。